ИЗВОД ИЗ ЗАПИСНИКА

са 1. седнице Скупштине општине Врњачка Бања, сазване по хитном поступку, која је одржана дана 5.1.2017. године, у великој сали Скупштине општине са почетком у 10 часова.

 Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.23/16-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 20 одборника, и то: Иван Радовић, Миљко Арсић, Јелена Дишовић Ђукић, Дане Станојчић, Предраг Џамић, Милан Плањанин, Марина Ђорђевић, Драгољуб Богдановић, Ненад Николић, Тодор Мијатовић, Срђан Удовичић, Весна Бурмазовић, Весна Милићевић, Јордан Пецић, Војислав Вујић, Владан Јоцић, Дејан Лучић, Ђорђе Петровић, Радоје Симић и Зоран Сеизовић.

Одсутни су: Наташа Перовић, Мирослав Веселиновић, Андрија Боћанин, Родољуб Џамић и Матеја Мијатовић.

 Иван Радовић је известио о томе која су лица позвана да присуствују седници и нагласио да ће снимак седнице бити доступан на You tube на званичној интернет страни општине.

 Председник СО је известио да је седница сазвана по хитном поступку на захтев Председника општине од 4.1.2017.године, па је председник Скупштине општине поступио у складу са чл.72а, ставом 3.Пословника.., којим је прописано да председник СО сазива и одређује дан и час њеног одржавања у року 48 сати, од пријема захтева и да је истог дан, односно 4.1.2017.године сазвао седницу за 5.1.2017.године.

 Сагласно чл.72а став 4. Пословника, којим је регулисано да се одборници позивају телефоном, слањем телеграма или на други пригодан начин сви одборници су телефонским путем обавештени о одржавању седнице по хитном поступку.

 На основу исте одредбе, материјал је уручен на самој седници.

 Једногласно је прихваћен предлог дневног реда, па је Скупштина утврдила следећи

Д Н Е В Н И Р Е Д

1. Одлука о отуђењу непокретности из јавне својине општине Врњачка Бања

ПРВА ТАЧКА

Славиша Пауновић, начелник Општинске управе је известио о предлогу одлуке, одн. да је спроведен поступак за отуђење кп.бр. 500/44, површине 4197м2 у КО Врњачка Бања, по спроведеном поступку прикупљања писмених понуда путем јавног оглашавања, купцу Милутиновић Милораду из Голубовца, Трстеник, као најповољнијем, једином понуђачу по понуди бр.46-120/16 од 26.12.2016.године, која се отуђује по тржишној цени у висини од 21.000.000,00 динара.

 Како дискусије није било, једногласно је донета

ОДЛУКА

О ОТУЂЕЊУ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ ВРЊАЧКА БАЊА

Како других питања и предлога није било, седница је завршена у 10,15 сати.

Записник обрадила,

Зам.секретара СО

Гајшек Олгица ПРЕДСЕДНИК СО

 Иван Радовић